Šepeta
Šepeta – kaimas centrinėje Kupiškio rajono savivaldybės dalyje, 3 km į pietryčius nuo Kupiškio, Aukštaičių aukštumos vakaruose, prie kelio  118  Kupiškis–Utena . Šalia teka Kupos intakas Skodinys (su intaku Šepeta). Šepetos seniūnaitija. Veikia Šepetos Almos Adamkienės pagrindinė mokykla, biblioteka (nuo 1960 m.), paštas (LT-40015), koplyčia, medicinos punktas, psichoneurologinis internatas. Plyti Šepetos pelkė, yra durpių telkinys (veikia durpių gavybos įmonė).